เงินบาทเปิดตลาดที่ 32.67/69
ธนาคารกรุงศรีอยุธยา รายงาน เงินบาทเปิดตลาดที่ระดับ 32.67/69 ตลาดจับตาสถานการณ์การเมืองตลอดวัน
12 มี.ค. 2553

ธนาคารกรุงศรีอยุธยา รายงาน เงินบาทเปิดตลาดที่ระดับ 32.67/69 ตลาดจับตาสถานการณ์การเมืองตลอดวัน
นักบริหารเงินธนาคารกรุงศรีอยุธยา กล่าวว่า เช้านี้เงินบาทเปิดตลาดที่ระดับ 32.67/69 บาท/ดอลลาร์ ค่อนข้างทรงตัวจากวานนนี้ ตลาดยังค่อนข้างเงียบๆ ก็น่าจะรอดูสถานการณ์ทางการเมืองกัน ซึ่ง ณ ขณะนี้เงินบาทเคลื่อนไหวแคบๆ แถวๆ 32.69/70 บาท/ดอลลาร์ 
"เงินบาทยังสวนทางกับค่าเงินสกุลอื่นในภูมิภาคที่ยังค่อนข้างแข็งค่าขึ้นเล็กน้อย"
สำหรับสกุลเงินต่างประเทศหลักเช้านี้ ค่าเงินเยนเปิดตลาดที่ระดับ 90.64/68 เยน/ดอลลาร์ ขณะที่ค่าเงินยูโรเปิดตลาดที่ระดับ 1.3675/3679 ดอลลาร์/ยูโร แข็งค่าขึ้นเล็กน้อยจากวานนี้ที่ปิดตลาดที่ระดับ 1.3640/50 ดอลลาร์/ยูโร
สำหรับวันนี้ คาดว่าจะต้องจับตาสถานการณ์การเมืองตลอดทั้งวัน เพราะฉะนั้นตลาดน่าจะค่อนข้างเงียบๆ เงินบาทก็คงเคลื่อนไหวไม่มากและน่าจะไปในทิศทางอ่อนค่ามากกว่า
ส่วนปัจจัยต่างประเทศ วันศุกร์ กระทรวงพาณิชย์สหรัฐเปิดเผยยอดค้าปลีกเดือนก.พ., รอยเตอร์/มหาวิทยาลัยมิชิแกนเปิดเผยดัชนีความเชื่อมั่นขั้นต้นเดือนมี.ค. และ กระทรวงพาณิชย์สหรัฐเปิดเผยตัวเลขสต็อกสินค้าคงคลังภาคธุรกิจเดือนม.ค.
"ถ้าสุดท้ายสถานการณ์กลับมาปกติก็ไม่น่าจะวิ่งเยอะ อาจจะประมาณ 20-30 สตางค์ แต่ถ้ามีอะไรที่ยาวก็อาจจะขยับตัวเรื่อยๆ"
โดยประเมินกรอบการเคลื่อนไหวของเงินบาทระหว่าง 32.65-32.85 บาท/ดอลลาร์